חיים קאניעווסקי

קליין|250px|הרב חיים קאניעווסקי 
קליין|2007
הרב שמריהו יוסף חיים קאניעווסקי (געבוירן ט"ו טבת תרפ"ח, פינסק, פוילן – ט"ו אדר ב ה'תשפ"ב, בני ברק ישראל) איז געווען א ליטווישער רב און אן אויסגעוויינלעכסער בקי ש״ס און פוסקים. ער איז געווען א מיטגליד אין דער מועצת גדולי התורה פון דגל התורה.

 ביאגראפיע 
ער איז געבוירן געווארן ט"ו טבת תרפ"ח אין פינסק, ליטא (דעמאלסט אין פוילן, היינט אין בעלארוס) צו זיין פאטער, רבי יעקב ישראל קאניעווסקי, דער סטייפלער גאון, און זיין מוטער, מרת פעשא מרים קארעליץ.

ער האט זיך ערווארבן א וועלטס היסטאריש זכרון פון יעדן ענין אין דער גאנצער תורה.

ער האט חתונה געהאט מיט בת-שבע אסתר אלישיב, אן טאכטער פון הרב יוסף שלום אלישיב, אום ו' כסלו ה'תשי"ב. 

ער איז באקאנט געווען אלס צדיק אויך, און מ'פלעגט זיך בענטשטן ביי אים. תלמידי חכמים פון דער גאנצער וועלט פלעגן זיך שרייבן צו אים, און ער פלעגט צוריק ענטפערן מיט זיין אייגענארטיגע שטייגער קורץ און שארף מיט מראה מקומות, נאכצוקוקן, אויך פלעגט ער זיין גרייט א גאנצן טאג ביי זיין גמרא, וואו מען פלעגט שטיין אין דער רייע אים צו פרעגן אין לערנען. 

ער האט געוואוינט אין בני ברק און איז געווען א מיטגליד אין דער מועצת גדולי התורה פון דגל התורה.

אום ט"ו אדר ב ה'תשפ"ב איז ער נפטר געווארן ביי זיך אינדערהיים.

 משפחה 
זיינע קינדער זענען: 	
 רביצין חנה (נפטר געווארן י"ג אלול תשע"ד), ווייב פון הרב שרגא שטיינמאן (זון פון הרב אהרן לייב שטיינמאן), ראש ישיבה אין ישיבת קהילות יעקב
 רביצין לאה, ווייב פון הרב יצחק קאלאדעצקי
רבי אברהם ישעיהו, ראש ישיבת שפת הים, רעדאקטאר פון די שריפטן פון זיין זיידע דער סטייפלער "קריינא דאיגרתא" און עטלעכע פון ​​זיין פאטער'ס ספרים. מחבר פון דעם ספר "מוסר אַב" (שו"ת עם אביו), און "תולדות יעקב"
 רביצין רות, ווייב פון הרב יהושע צביון
 רבי שלמה, ראש ישיבה פון  תפארת ציון און קריית מלך אין בני ברק
 רביצין ברכה, ווייב פון הרב זעליג בראווערמאן, ראש ישיבה פון דער סאדיגורער ישיבה
 רביצין דינה בדנה, ווייב פון הרב אלעזר דוד עפשטיין, ר"מ אין ישיבת תורה בתפארתה
 רבי יצחק שאול, מחבר פון דעם ספר "בר גיבול" (אויף מלאכת לש), און "אהל עראי" (אויף מלאכת בונה)

זיינע ספרים
 דברי שיח
 דברי שיח - ברית מילה
 דברי שיח - הגרי"ש אלישיב
 דברי שיח - חזון איש
 דברי שיח - חנוכה
 דברי שיח - פורים ומגילת אסתר
 דברי שיח - פסח
 דרך אמונה - משנה תורה סדר זרעים
 דרך חכמה- משנה תורה סדר עבודה
 אורחות יושר-מוסר
 שונה הלכות- א קיצער פון די משנה ברורה
 טעמא דקרא- חידושים אויף תנ"ך
 מגד גרש ירחים
 מועדי הגר"ח
 סגולות רבותינו

וועבלינקען


קאטעגאריע:ליטווישע רבנים
קאַטעגאָריע:מועצת גדולי התורה
קאַטעגאָריע:רבנים פון בני ברק
קאַטעגאָריע:דגל התורה
קאַטעגאָריע:תלמידים פון חזון איש